b'\n_START_ARTICLE_\nCalendari pataf\xc3\xadsic\n_START_PARAGRAPH_\nEl calendari Pataf\xc3\xadsic, va ser Creat pel Col\xc2\xb7legi de Pataf\xc3\xadsica de Par\xc3\xads, el 1948, gaireb\xc3\xa9 simult\xc3\xa0niament a la creaci\xc3\xb3 d\'aquest Col\xc2\xb7legi. La conformaci\xc3\xb3 de les commemoracions i celebracions est\xc3\xa0 basada en concepcions inventades d\'acord amb l\'imaginari d\'Alfred Jarry, i altres precursors de la pataf\xc3\xadsica anomenats arbitr\xc3\xa0riament sota les convencions dels Fundadors de l\'Escola. Per aix\xc3\xb2, tant l\'elecci\xc3\xb3 dels noms de cada mes, com la significaci\xc3\xb3 de les seves celebracions, s\xc3\xb3n espec\xc3\xadfiques i de vegades herm\xc3\xa8tiques. En general aquest calendari, compta amb el seu propi ordre i creences, i \xc3\xa9s completament independent del calendari occidental com\xc3\xba.\n_START_SECTION_\nDetalls Rellevants\n_START_PARAGRAPH_\nEl rerefons o significat dels mesos d\'aquest calendari, s\xc3\xb3n majorit\xc3\xa0riament extrets d\'an\xc3\xa8cdotes, passatges i fins i tot de personatges que circulen en l\'obra i vida d\'Alfred Jarry. Per exemple, el mes haha representa l\'exclamaci\xc3\xb3 t\xc3\xadpica de Bossa de Nage, un dels personatges m\xc3\xa9s emblem\xc3\xa0tics de "Gestes i opinions del Doctor Faustroll, pataf\xc3\xadsic". D\'altra banda el mes "palotin" fa refer\xc3\xa8ncia a un grup de personatges d\'"Ub\xc3\xba Cornut", els anomenats "palotin", els qui s\'encarreguen de retre milit\xc3\xa0ncia el protagonista. El mes MERDRE (Merdra), remet a la paraula que comen\xc3\xa7a l\'obra d\'"Ub\xc3\xba Rei" (Obra de teatre estrenada per Alfred Jarry el 10 de desembre de 1896). \xc3\x89s aix\xc3\xad com cada un dels mesos t\xc3\xa9 una significaci\xc3\xb3 particular inspirada en l\'obra pataf\xc3\xadsica._NEWLINE_Gran part dels conceptes i noms designats en el calendari poden ser dif\xc3\xadcilment tradu\xc3\xafts, pel fet que la majoria d\'aquests s\xc3\xb3n neologismes, o pertanyen a la parla popular francesa.'